
si  profecto,  Lector  Benevole,  eam  milii  in 
omni  vita  servandam  proposuerim  rationem, 
ut,  quicquid  agendum  sit,  ita  agam,  ne  un¬ 
quam  praecepti  illius  essem  immemor,  quod 
quaecunque  tractantem  lente  festinare  jubet: 
verum  tamen  aureum  istud  hac  in  dissertatione 
componenda  quominus  cum  re  servarem,  dira 
necessitas  prohibuit. 

Iam  quidem  diu  speciminis,  quod  in  ma¬ 
nibus  est,  materiam  cum  collegissem  et  ob¬ 
servationibus  quibusdam  auctam  ad  unguem 
usque  castigare  statuissem,  provincia  necopi¬ 
nato  mandata  hisce  me  abstulit  studiis. 


i 


Non  solum  igitur,  si  materiam  spectas, 
non  licuit,  quin  in  hoc  opusculo  conscribendo 
Flacci  sequi  possem  sententiam,  qui  de  omni 
scripto,  nonum  prematur  in  annum,  flagitat: 
sed  adeo  ne  formam  quidem,  quippe  qui  tem¬ 
poris  anxietate  pressus  vel  Latini  sermonis 
castitatem  omni  ex  parte  servare  non  potuerim, 
ita  per  poliri  milii  contigit,  ne  multa,  de  qui¬ 
bus  Tuam  me  veniam  quam  maxime  impetrare 
oporteat,  sint  desideranda. 

Quumobrem  ,  Lector  Benevole,  quodsi  Te 
offendent  menda,  iis  ignosce  studiique  njei  liasce 
primitias  benigno  excipe  animo,  1 


Enterorapliiae  historia. 


Quodvis  intestini  vulnus  ad  quod  aditus  pateat, 
ex  quo  effusio  contentorum  letlialis  aut  enfraciatio 
ex  effluvio  cliymi ,  aut  amis  praeter  naturalis  ex¬ 
oriri  possit  sutura  quadam  jungendum  esse,  Veteres 
judicaverunt.  Qua  de  caussa  veteres  id  praecipue 
studuerunt,  ut  enteroraphiam  quantum  fieri  posset, 
excolerent.  Quae  quomodo  facta  sint  pro  viribus 
mihi  enarrare  liceat. 

Prima  de  suendis  intestinorum  vulneribus 
Celsus  tradidit,  qui  quidem  vulnera  intes¬ 
tinorum  tenuiorum  sanari  non  posse  existimat, 
crassorum  vero  vulnera  suendo  restaurari  posse 
credidit.  Accuratius  vero  enteroraphiam ,  maxime 
Suturam  pellionum  et  suturam  nodosam  Arabica 
schola  descripsit,  quas  vero  diligentius  exponere 
omittam ,  quum  satis  notae  cuique  sint. 

Abulcases  refert  Empyricos  quosdam  marginem 
vulnerum  intestinorum  digitis  continere,  formicas 

vero  magnas ,  mandibulas  ita  infigere  in  vulnera 
intestinorum  curare,  ut  uterque  simul  margo  con¬ 
tineatur,  deinde  vero  formicarum  corporibus  ab¬ 
scissis,  earum  capita  ibi  relinquere  ut  sutura  quasi 
ita  existat  (  Ameisennath).  Ipse  vero,  ut  nervis 
intestina  suantur,  suadet.  Italici  vero  medii  aevi 
medici  aliam  quandam  propriam  sibi  suendi  metho¬ 
dum  invenerunt. 

lloger  enim  Parmensis  primus,  immisso  tubulo 
bene  raso,  diametro  intestini  congruenti,  (ne  faeces 
vulnus  irritarent)  ex  sambuco  confecto,  vulnus  in¬ 
testinorum  acu  tenui  ac  filo  bombycino  suebat. 
Qua  methodo  mox  refutata  ac  d.  relicta,  Brunus 
Palabrensis  sutura  nodosa,  aut  sutura  formicarum 
iterum  uti  coepit.  Guilelmus  vero  de  Sali  ceto 
suturam  pellionem  adhibens  loco  tubuli,  ex  sam¬ 
buco  confecti,  partem  ex  animalium  intestinis,  quip¬ 
pe  quae  ad  intestini  efligiem  se  conformet,  immitten¬ 
dam  suadet,  cujus  vice  sutura  magistrorum  quatuor, 
majora  praecipue  ubi  vulnera  transversalia  intesti¬ 
norum  inveniuntur,  partem  tracheae  animalis  cujus- 
dam,  oleo  imbutam,  imponere  solet,  quam  ad  tra¬ 
cheam  extrema  intestinorum  affiguntur. 

Lanfrancus  contra  hanc  methodum  recusans,  sutu¬ 
ram  invenit  transgressivam.  Acu  enim  quadrata 
alterum  vulneris  labium  ab  exteriore  in  interiorem 
partem  ,  alterum  vero  ex  interiore  in  exteriorem 
partem  perfixit,  tum  vero  non  procul,  ab  eo  loco, 

tf no  primum  perfixerat,  acum  in  eodem  latere  ex 
exteriore  parte  in  interiorem  perduxit,  et  in  primo 
deinde  labio  ex  interna  ad  externam  partem ,  quo 
facto  filum  abscidit,  et  cum  priori  colligavit.  Cu¬ 
jus  modi  ligaturarum  duplicium  ,  quarum  fila  sup¬ 
posita  erant  vulneris  labiis,  tot  adhibuit,  quot  essent 
necessariae.  Quas  suendi  methodos  per  satis  lon¬ 
gum  temporis  spatium  vicissim  a  chirurgis  adhibi¬ 
tas  esse  constat. 

Paracelsus  vero  primus  vulnerum  intestinorum 
suturas  plane  rejiciens,  docuit,  quamvis  non  satis 
dilucide,  intestinum  vulnere  affectum  prope  abdomi¬ 
nis  parietes  retinendum ,  effluxum  faecium  in  ca¬ 
vum  abdominis,  impediendum,  caeteraque  naturae 
permittenda  esse.  Ea  tamen  sententia  iliis  qui¬ 
dem,  temporibus  non  satis  collaudata  esse  videtur, 
namque  excellenti  simi  quique  illius  temporis  chi¬ 
rurgi,  inter  quos  praecipue  referendi  sunt  Ambro¬ 
sius  Paraeus,  Amatus,  Lusitanus  nec  non  Fallopia, 
suturam  pellionum  plane  commendant.  Montagna 
demum  et  Fabricius  ab  Aqua  pendente  ventriculi  ct 
tenuiorum  intestinorum  vulnera  non  absolute  esse 
lethalia,  ac  saepe  numero  sine  omni  sutura  sanari 
posse  probarunt. 

Van  der  Wyl  autem  ea,  quae  Paracelsus  prae¬ 
ceperat  in  intestini  vulneribus  curandis  adhibuit, 
et  Petrus  Dionysius  eandem  methodum  commenda¬ 
vit  in  crassorum  vulneribus,  quippe  quae  non  pro- 

ciderent,  eamque  ob  caussam  sui  non  possent,  tu¬ 
bulos  plumbeos  vulneribus  immittens,  minora  vulnera 
naturae  permisit  curanda,  majora  sutura  pellionum 
conjunxit,  ita  ut  ne  nodum  quidem  colligeret. 
Iliadem  ratione  vel  in  ventriculi  vulneribus  refici¬ 
endis  sutura  uti  experimenti  caussa  praecepit. 

Quemadmodum  vero  natura  medicatrix  vulnera 
intestinorum  sanaret,  nondum  satis  cognitum  erat, 
donec  Verduc,  qui  etiam  in  vulneribus  longitudi¬ 
nalibus  adhibuit  suturam  pellionum,  experimentis, 
quae  in  animalibus  constituit,  demonstravit,  vulnera 
intestinorum  semper  eo  claudi,  quod  cum  proximis 
partibus  coalescere  solerent.  Quasnobrem  in  vul¬ 
neribus  transversalibus  intestinorum  fines  vulneri 
modo  abdominis  affixit,  ut  interim  anum  efficeret 
artificialem  ,  et  vulnus  ita  ad  sanitatem  revocaret. 
Quae  in  animalibus  reperta,  et  in  hominum  quoque 
natura  postea  comprobata  sunt. 

Palphinus  suturam  pellionum  plane  vituperavit, 
simplicem  substituens  ansam,  cujus  fines  in  angulum 
inferiorem  vulneris  externi  reposuit.  Garengeot 
reprehendit  filorum  fines  celatos  in  sutura  pellionum 
adhibita,  et  singula  acus  vestigia  ita  disposuit,  ut 
majora  existerent  intervalla,  ut  filum  non  tam  arcte 
adstrictum,  facilius  removeri  posset. 

Le  Dran  vulnera  etiam,  si  non  in  unum  coales 
cerent  cum  partibus  proximis,  sanari  posse  existi¬ 
mavit,  si  modo  ita  inter  se  conjungerentur,  ne  ulla 

marginis  vulnerum  pars  a  reliquis  possit  recedere. 
Eum  in  finem  suturam  ille  ansatam  (suture  a  plusi- 
eurs  anses)  invenit.  Idem  acubus  fila  lintea  non 
cerata  ita  per  utrumque  vulneris  labium  perduxit, 
ut  filum  quodque  ab  altero  tres  lineas  distaret, 
deinde  omnia,  quae  in  uno  latere  exstarent  fila, 
colligavit,  et  omnia  denique  fila  utriusque  lateris 
ita  convolvit,  ut  unus  tantum  funis  quasi  evaderet, 
quo  vulnerum  margines  contraherentur,  et  acuum 
vestigia  appropinquarentur,  ipsi  vero  illi  margines 
vulnerum  arctius  inter  se  coniungerentur.  Quam¬ 
vis  plerique  persuasum  fibi  jam  haberent,  intesti¬ 
norum  vulnera  etiam  tmn,  ubi  magnum  substantiae 
detrimentum  adesset,  claudi  posse,  id  tamen  magis 
semper  studebant,  ut  anus  artificialis  existeret  per¬ 
petuus,  quam  ut  vulnus  coalesceret,  donec  Raindohr 
etiam,  si  intestina  plane  essent  diremta,  superiorem 
intestini  partem  inferiori  immisit,  et  utramque,  li¬ 
gamine  adhibito,  hoc  in  statu  prope  parietem  ab¬ 
dominalem  servavit.  Quae  quidem  methodus  id 
praecipue  spectavit,  ut  superficies  externa  serosa 
partis  superioris,  eum  superficie  interna  villosa  in¬ 
ferioris  partis  intestini  coalesceret. 

Louis,  qui  crassorum  vulnera  tenuiorum  vulne¬ 
ribus  periculosiora  habuit,  in  universum  hanc  me¬ 
thodum  secutus ,  mesenterium  praeterea  a  parte 
intestini  immittenda  diremit,  quum  haec  coalitionem 

superficierum  impediat,  vasa  discissa  ligavit,  et 
plicam  mesenterii  effecit. 

De  la  Peyronie  primam  jam  ansae  mesente¬ 
ricae  ideam  docuit;  fila  enim  ,  quibus  plicam  me¬ 
senterii  conjunxerit,  ita  affixit,  ut  intestinum  prope 
parietes  abdominales  sustineretur,  plicam  ipsam  ad 
hunc  modum  conformavit,  ut  intestini  fines  direinti 
inter  se  tangantur. 

Du  Verger,  ne  methodo  Ramdohriana  adhibita 
tubus  intestini  coarctetur,  tracheam  anserinam,  ut 
jam  Cerlata  (in  sutura  quatuor  magistrorum  expli¬ 
canda),  docuit,  parte  superiori  imposuit.  Ritsch 
vero,  quum  timeret,  ne  haec  celeriter  collaberetur, 
cylindrum  ex  papyro  factum,  oleo  hyperici  inun¬ 
ctum  in  superiorem  intestini  partem  inseruit,  quem 
secuti  sunt  Chopart,  Desault,  Boyer.  Watson  vero 
cylindrum  ex  iclityocolla,  Benj.  Bell  e  sebo  adhi¬ 
buerunt.  Qui  suturam  pellionum  punctis  inversis, 
suturae  Le  Dranianae  praefert  (si  vulnus  longitu¬ 
dinale  adest)  quia  ea  adhibita  saepe  stricturae  re 
manent.  Si  transverse  perscissum  sit  intestinum, 
invaginatis  vicissim  partibus ,  duplici  vero  serie 
punctionum  suit. 

Illam  Le  Dranii  suturam  ansatam  Loefflerus  ita 
mutavit,  ut  fila  non  colligata  singulatiin  ad  alterum 
latus  vulneris  abdominis  affigeret,  simulque  ansain 
mesentericam  adhiberet.  Postea  multo  coercita  est 
applicatio  enteroraphiae,  praecipue  quum  methodus 

illa  Dupuytreni,  anmn  artificialem  sanandi,  nota 
nobis  facta  est.  Et  Zang  illain  refutavit  et  ex 
chirurgia  excludere  vult,  ansainque  mesenterialein 
solam  in  vulneribus,  quae  propius  ad  finem  tubi 
intestinlis  sunt,  comprobat.  Tamen  vulnera,  quibus 
duodenum  plane  transverse  perscinditur,  et  extra 
vasatum  lethale  timendum,  Bellii  methodo  (sed 
modo  secundum  illud  antiquum  proverbium,  anceps 
remedium  melius,  quain  nullum,  in  morbis  lethali- 
bus)  vulnera  sui  suadet. 

Ansa  mesenterica  etiam  a  Scarpa  rejicitur. 

Novissimis  demum  temporibus,  quibus  non  una 
regula,  tamquam  tyranno,  vel  maxime  diversi  mor¬ 
borum  casus  sanantur,  sed  ad  singulos  casus  me¬ 
thodi  solent  conformari,  enteroraplvia  quoque  magis 
est  exculta,  et  Francogalli  praecipue,  experimentis 
crebro  de  animalibus  factis  ,  certas  quasdam  intes¬ 
tinorum  vulnerum  sanandorum  regulas  constituere 
studuerunt» 

Denans,  si  intestinum  plane  ex  transverso  dis- 
scissuni  est,  in  superiorem  et  inferiorem  partem 
annuluni  argenteum  aut  stanneum  immittit,  deinde 
ab  utraque  parte  intestini  marginem  duas  fere  lineas 
amplum  in  interiorem  annuli  partem  convertit,  et 
utramque  partem  tertio  quodam  annulo  ,  utrique 
immisso,  conjungit,  quo  externi  annuli  continen¬ 
tur.  Extrema  illa  intestinorum  conversa  gangrae- 
nescunt,  quo  fit,  ut  annuli  solvantur,  et  una  cum 

faecibus  emittantur ,  superficies  vero  illae  serosae, 
quae  invicem  se  tetigerunt  coni  ungantur.  Quae  qui¬ 
dem  methodus,  in  canibus  adhibita  est  cum  successu 
felici  Beclard  alteram  intestini  partem  alteri  immittit, 
et  in  externa  parte  prope  vulneris  labium  ligatura 
intestinum  circumdat,  paulnlumque  contrahit.  Li¬ 
gatura  vero,  tumescente  quasi,  ab  utroque  ejus  la¬ 
tere,  intestino,  obtegitur,  ita  ut  membranae  serosae 
externae  et  internae  partis  intestini  quocunque  loco 
invicem  sese  tangant.  Pars  ilia  ligatnra  constricta 
paucis  interjectis  diebus  perscissa  est,  et  ligatura 
una  cum  faecibus  per  anum  dejicitur. 

Iobert  in  vulneribus  quorum  longitudo  tres 
lineas  superat,  ligaturam  adhibet ,  qua  vulnerum 
margines  ita  in  internam  partem  convertuntur ,  ut 
serosae  superficies  inter  se  conjungantur ,  intestino 
vero  plane  perrupto,  superiorem  ejus  partem  manu 
sinistra  comprehendens,  acu  filum  bombycinum  tres 
lineas  procul  lumine  ab  interiore  ad  exteriorem 
partem  per  parietem  perfodit,  idemque  in  pariete 
intestini  posteriori  agit.  Deinde  vero  inferius  in¬ 
testinum  in  interiorem  partem  convertit ,  sinistro¬ 
que  indice  immisso  filum  acubus  ab  interiori  ad 
exteriorem  partem  per  parietem  intestini  perducit. 
Tum  caute  trahens  fines  intestinorum  invicem  sibi 
appropinquat,  superiorenique  in  inferiorem  immittit, 
quo  facto  intestinum  in  abdomine  absconditur,  fila 
conglomerantur  et  emplastro  adhaesivo  affingantur 

Diebirs  quibus  interpositis  cicatrisatio  perfecta  est, 
nt  liia  evelli  possint. 

Lambe rt  alterum  vulneris  labium  indice  in 
tubum  intestinalem  immisso,  et  pollice  externae  su¬ 
perficiei  imposito,  tenet,  duas  vero  lineas  et  dimi¬ 
diam  a  margine,  in  intestinum  acum  immittit,  cu¬ 
jus  aciem,  per  lineam  fere  inter  lamellas  intestini 
perducit,  sesqui  lineas  vero  a  margine  evocat. 
Quo  in  exteriori  intestini  superficie  parfiuuculam 
membranae  serosae  et  muscularis  et  siquidem  non 
Satis  tenaces  hae  fuerunt,  membranae  etiam  muco¬ 
sae  apprehendit.  Tum  alterum  vulneris  labium 
tenens,  locum  ictui  in  priori  labio  correspond entem 
quaerens,  eandem  acum  sesqui  lineas  procul  a  mar¬ 
gine  immittit,  eamque  eodem  modo  per  lineam  in¬ 
ter  lamellas  intestini  perducens,  emittit  eam  duas 
et  dimidiam  lineam  procul  a  margine.  Caetera 
vero  fila  tres  vel  quatuor  lineas  a  priori  filo  re¬ 
mota,  eodem  modo  infiguntur,  deinde  specillo  vul¬ 
neris  margines  in  inferiorem  partem  vertuntur,  et 
simplex  nodus  supra  specillum  deinde  formatur  et 
nectitur.  Quae  ligatura  efficit,  ut  in  interiori  in¬ 
testini  parte,  crista  quam  vulneris  margines  for¬ 
mant,  emergat,  externus  vero  sulcus  appareat,  in 
quo  serosae  superficies  intestini  arcte  conjunctae 
sunt.  Intestino  vero  penitus  perscisso  vulnerum 
margines  valvulam  efficiunt  circularem,  quae  in 
interiorem  partem  immineat. 

Reibart  in  vulnera  longitudinalia  et  obliqua 
laeve  ac  tenue  lignum  immittit,  quicum  duplex  est 
conjunctum  filum,  cujus  extrema  acu  per  margines 
correspondentes  vulneris  intestini  perducantur;  quo 
facto  utrumque  filum,  acui  simul  curvatae  injunc^ 
tum,  liaud  procul  a  margine  vulneris  tegumentorum 
abdominis  ex  interno  latere  in  externum  poducitur, 
ibique  in  lintei  carpti  volumine  tam  arcte  colliga¬ 
tur,  ut  vulnus  intestini,  in  ligno  coactum,  arcte  in¬ 
ternae  superficiei  peritonei  apprimatur.  Abdominis 
vero  vulnus  contrahitur;  tertio  demum  die  filis  re¬ 
solutis  lignum  una  cum  faecibus  emittitur.  Vul¬ 
nera  parva  intestinorum  Astley  Cooper  sanavit; 
locum  laesum  tenaculo  tollens,  tenui  eum  circum- 
dedit  ligatura  bombycina,  cujus  extrema  juxta  no¬ 
dum  abscidit,  quo  facto  ligatura  mox  cum  faecibus 
decessit. 


r  19  ] 


Ep  i' crisis. 


Quaevis  igitur  intestini  sutura,  quippe,  qua 
organa  laedantur  maxime  irritabilia,  periculosissima 
esse  creditur,  idque  eo  magis,  si  vulnerabilitas  illa 
per  inflammationem  ipso  vulnere,  ac  aeris  sese  im~ 
miscentis  vi,  exortam,  aucta  est,  et  intestinorum 
tractus  pluribus  locis  irritatus  est,  ipsius  intestini 
laesi  indagatione.  Vulnuscula  icta  vero  per  diver¬ 
sas  intestini  membranas  facta,  et,  fila  ibi  relicta, 
periculosiorem  tantum  inflammationis  efficere  gra¬ 
dum  traditur.  Id,  quod  Scarpa  eo  comprobari  pu¬ 
tat,  quod  aegrotos  persaepe,  ligatura  intestini  facta, 
subito  acerrimis  symptomatibus  morte  confectos 
esse,  creberrima  experimenta  demonstraverint ;  sin 
vero  nonnulli,  ligatura  facta,  servarentur,  id  inde 
effectum  esse  existimat,  quod  ligaturae  illae  evul¬ 
sae,  fila  vero  ipsa  una  cum  faecibus  ejecta  sint. 
Travers  experientia  se  edoctum  esse  contendit, 
intestini  vulneris  conjunctione  nunquam  id  effici, 
ut  ipsa  vulneris  labra  per  se  conglomerarentur, 
cum  intestini  continu  itas  vulneribus  interrupta  eo 

tantum  refici  possit,  quod  intestinum  vulneratum 
cum  peritoneo  coalesceret,  aut  proximi  intestini 
superficie.  Neque  vero  quominus  faeces  effluant 
libaturam  plane  impedire  posse,  idem  existimat, 
cum  vulnerum  labra  non  arcte  inter  se  colligari 
possent,  sed  propter  retractionem  librarum  longitu¬ 
dinalium  intestini  ,  praecipue  ubi  ulceratio  vul¬ 
nerum  acu  factorum  intercederet  ,  plerumque 
recedere  paulisper  solerent.  Quas  qnidem  conten¬ 
tiones,  non  omni  ex  parte  per  experientiam  com¬ 
probari,  crediderim ;  etiamsi  enim  ligaturam  inte¬ 
stini  mors  nonnunquam  sequatur,  ipsa  tamen  ex¬ 
perientia  contrariam  quoque  sententiam  saepissime 
adjuvit.  Id  quoque  commodum  ligaturam  intestini 
ferre  tenendum  est,  quod,  etsi  efficere  non  possit, 
ut  ipsa  vulneris  labra  per  se  conglomerarentur,  illa 
ipsa  tamen  intestini  sutura  efficiat,  ut  non  tanta 
pars  eo,  quod  cum  peritoneo  coalesceret,  resti¬ 
tuenda  sit,  quo  ipsa  sanatio  haud  dubie  acceleratur, 
periculum  etiam  quod  exoriatur  necesse  est  ex  ar¬ 
tificiali  anu,  nec  non  si  contenta  quominus  egre¬ 
diantur,  per  angulum  adhaesione  in  ipso  intestino 
exortum  impediuntur,  diminuitur. 

Contra  illam  vero  sententiam,  ab  omnibus  fere 
receptam,  intestini  vulnus  non  eo  sanari,  quod 
eorum  labra  per  se  conglomerarentur,  Larrey  dis¬ 
putat,  dissecti  intestini  conglutinatiopem ,  vasorum 
continuatione  effici  contendens,  ut  in  reliquis  fieri 

soleret  partibus,  idque  eo  celerius  effici,  quo  ac¬ 
curatius  margines  inter  se  conjungerentur,  earum- 
que  multus  contactus  conservaretur.  Intestinum 
cum  proximis  quidem  partibus  concrescere  solere, 
quam  quidem  cohaesionem  temporariam  tantum  esse, 
quippe  qua  natura  ipsa  pedetentim  solveretur,  ut 
motio  illa  peristaltica  intestino  restitueretur. 

Quod  ad  singulas  enterorapliiae  rationes  ad- 
tinet,  quam  inepte  eam  veteres  adhibuerint,  facil¬ 
lime  apparet.  Eo  enim,  quod  singula  illa  ligamina, 
parvo  tantum  spatio  interjecto,  infigerentur ,  extre¬ 
ma  vero  fila  quam  accuratissime  in  sutura  pel¬ 
lionum  absconderentur,  inflammatione  inde  exorta 
ac  ligatarum  partium  tumore,  partium  conjunc¬ 
tionem  impedire  magis  quam  adjuvari,  intestinum 
vero,  cum  fila  extrahantur,  ita  denuo  irritari,  ut 
recens  inflammatio  metuenda  sit,  quis  est,  quin  in- 
telligat.  Longe  meliorem  esse  constat,  suturam 
ansatam,  quam  commendat  Le  Dran,  quamque 
illi  etiam,  quam  suadet  Loeffler,  nec  non  suturis 
nodosis,  quae  abscissae  naturae  reliqui  solerent, 
praeferendam  putaverim.  Illa  enim  Le  Dranii  su¬ 
tura  intestinum  neque  irritat,  neque  peristalticum 
impedit  motum ;  fila  ut  sine  molestia  extrahantur 
efficit.  Ligamina  tamen,  singulis  vel  binis  pollici  • 
bus  interjectis,  disponenda  sunt. 

Quam  Ramdohriis  in  magnis  transversalibus 
'  itestinij  vulneribus  curandis  adhibuit,  methodus, 

maxiine  vituperata  est.  Nam  ubi  intestinum  plane 
est  dissectum,  difficillimum  est,  immo  plerumque 
impossibile,  partem  superiorem  ab  inferiore  discer¬ 
nere,  alteramque  alteri  rite  immittere,  cum  arcte 
se  constringere  soleant  dissectae  illae  partes,  ea- 
rumque  invicem  sibi  injunctarum  ratio,  conjunc¬ 
tionem  minime  adjuvet.  Externa  enim  intestini 
membrana  ferosa ,  membranam  tangit  internam  vil¬ 
losam ,  quae  frequentem  procreat  pituitam,  qua 
partium  illarum  conjunctio  impeditur.  Admini¬ 
cula,  quibus  invaginationes  perfici  solent,  charta 
enim  papyracea,  trachea  anserina  etc.  non  con¬ 
veniunt,  immo  inutilia  ac  noxia  sunt;  nam  id  non 
Spectant,  ut,  inflammatione  exorta,  intestina  quo¬ 
minus  coalescant,  impediant,  sed  id  tantum  volunt, 
ut  iis  facilius  intestina  laesa  conjungantur.  Quam 
ob  rem  sebaceus  ille  cylindrus  Bellii  maxime  lau¬ 
dandus  est,  quippe  qui  intestinum  non  irritet  et  ca¬ 
lori  animali  solvatur.  Serosae  quidem  ac  mucosae 
membranae  conjunctionem  Denans  et  Jobert  evi¬ 
tarunt,  uterque  vero  similibus,  quibus  Ramdohr, 
oppressus  est  difficultatibus ;  mesenterium  enim  dis¬ 
solvendum  est,  quo  vasa  intestini  nutrientia  facil¬ 
lime  laedi  posse  apparet;  eademque  est  difficultas, 
in  parte  superiore  ab  inferiore  secernenda;  inva¬ 
ginatio  vero  multo  certe  est  difficilior,  quia  infe¬ 
rioris  intestini  spatium  eo,  quod  in  interiorem  partem 
conversum  sit,  multo  magis  diminutum  esse  patet. 

Quas  quidem  vituperationes  Lamberti  methodus 
non  recipit,  quippe  quae  vulneribus  et  longitudi¬ 
nalibus  et  transversalibus,  nec  non  intestino  plane 
discisso,  eadem  ratione  possit  adhiberi,  et  Reibar- 
tii  methodo  propter  majorem  simplicitatem  prae¬ 
ferenda  sit.  In  omnibus  igitur  casibus,  ubi  vulnus 
intestini  non  tam  arctum  existit,  ut  membrana  in¬ 
terna  emergente  claudatur,  sive  longitudinalem, 
sive  transversalem  sive  obliquam  vulnus  prae  se  ferat 
formam,  sutura  Lambertiana  ceteris  sane  praefe¬ 
renda  videtur.  Qua  cum  methodo,  extremis  in¬ 
testinorum  latius  per  substantiae  detrimentum  di¬ 
stantibus,  formatio  plicae  mesentericae,  quam  qui¬ 
dem  Lapeyronie  suasit,  conjungi  potest. 


i 


r* 


1  |  «  «1  } 

Vita. 


Ego  Adolphus  Ferdinandus  Leiner,  evange- 
licae  addictus  confessioni,  natus  sum  Toruni  die 
quarto  ante  Nonas  Julii  A.  MDCCCVJII,  patre 
optimo  Guilelmo  Leiner,  aerarii  vectigalium  El- 
bingae  praeposito,  matre  Joanna  Dorotliea,  e  gente 
Dietz ,  praematura  morte  liberis  lugentibus  absum- 
ta.  Per  decem  annos  quum  gymnasium,  quod 
Toruni  directoribus  illustrissimis  Schirmer  et 
Brolim,  quibus  viris  optime  de  me  meritis  maxi¬ 
mas,  quas  possum,  gratias  hebeo,  florebat,  frequen¬ 
tassem,  vere  A.  MDCCCXXVI  in  instituti  medico- 
chirurgici  Friederico- Guilelmiani  civium  numerum 
receptus,  per  quadriennium  hisce  virorum  illustris¬ 
simorum  et  celeberrimorum  praelectionibus  et  exer¬ 
citationibus  clinicis  interfui: 

111.  Wolff  de  logice,  psychologia  et  hodegetice; 
111.  Link  de  historia  naturali,  de  botanice,  de 

cryptophytis  et  de  toxicologia;  Cei.  Schultz  de 
botanice;  111.  Liclitenstein  de  zoologia;  Ili.  Turte 
de  chemia,  de  pharmacia  et  physice;  Ili.  Hermb- 
staedt  de  pharmacia;  111.  Hudolphi  de  anatomia 
corporis  humani,  de  anatomia  organorum  sensuum 
et  foetus  humani,  de  entozois,  de  anatomia  com¬ 
parativa  nec  non  de  physiologia,  methodologiaque 
et  encyclopaedia  medicinae;  111.  JCnape  de  bste- 
ologia  ,  splanchnologia  et  syndesmologia ,  nec  non 
de  arte  formulas  rite  concinnandi  et  medicina  fo¬ 
rensi;  111.  Horn  de  pathologia  speciali  et  morbis 
animi;  111.  Wagner  de  medicina  forensi;  III.  Osann 
de  materia  medica  fontibusque  medicatis;  III.  Cas- 
per  de  lnfantum  morbis  et  formulas  concinnandi 
arte;  111.  Fr.  Hufeland  h.  t.  decani  spectatissimi 
de  pathologia  generali,  semiotice,  therapia  tam 
generali  quam  speciali;  111.  Kluge  de  fascias  impo¬ 
nendi  arte,  de  ossium  fracturis  et  luxationibus,  de 
chirurgia  et  arte  obstetricia,  tam  theoretica  quan 
practica,  nec  non  de  aciurgia;  111.  Hecker  de  Ceis* 
libris;  111.  Jiingken  de  ophthalmiatrice ;  Ilf  de 
Graefe  de  aciurgia. 

Exercitationibus  clinicis  medicis  III.  WolfF, 
Bartels  et  Wilh.  Hufeland;  institutionibus  clinicis 
chirurgicis  Ili.  de  Graefe  et  Ili.  Rust,  ophthalmia- 
tricis  111.  Jiingken  interfui. 

Quos  omnes  praeceptores  clarissimos  et  doc- 
tisimos  pio  gratoque  animo  semper  venerabor. 

Studiis  peractis  medico  -  chirurgi  inferioris 
munere  in  nosocomio  caritatis  Berolinensi  per  X 
menses  functus  sum.  Jam  tentaminibus  tam  philo¬ 
sophico  quam  medicis  et  examine  rigorosa  coram 
gratioro  medicorum  ordine  superatis,  spero  fore, 
ut  dissertatione,  thesibusque  rite  defensis,  summi 
in  medicina  et  chirurgia  honores  in  me  con¬ 
ferantur. 

\ 

Quibus  exatis  medici  militaris  inferioris  mu¬ 
nera  suscepturus  Posenaniam  statim  me  conferre 
jussus  sum.  — 


Theses. 


i. 

Nulla  corporis  humani  pars  existit,  quae  in¬ 
flammari  non  possit. 

II. 

Operatio  hydroceles  per  incisionem  et  exci¬ 
sionem  partis  tunicae  vaginalis  sola  certa  est  me¬ 
thodus  eam  curandi. 


III. 

Lien  corporis  animalis  pars  essentialis  non 
est. 


IV. 

Syphilis  non  semper  sanari  potest. 


V. 

Medicus  venenis  nunquam  utitur. 

